༄༅། ། རང་མདུན་འོད་གསལ་ནམ་མཁའི་དབྱིངས་རུམ་ནས། ། སེང་ཁྲི་པད་ཟླ་ཉི་
མའི་དཀྱིལ་འཁོར་སྟེང་། ། རྡོ་རྗེ་འཆང་དངོས་དྲིན་ཅན་བླ་མ་རྗེ། ། དཀར་དམར་མདངས་
ལྡན་ཞི་འཛུམ་གཟི་འོད་འབར། ། ཆོས་གོས་རྣམ་གསུམ་བེར་ཟླུམ་པཎ་ཞྭ་གསོལ། ། ཕྱག་
ཟུང་རྡོ་དྲིལ་བསྣམས་ཤིང་དགྱེས་བཞུགས་པའི། ། གནས་གསུམ་རྡོ་རྗེ་གསུམ་གྱི་འོད་
268

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ག༽
ཟེར་གྱིས། ། ཡེ་ཤེས་སྐྱབས་གནས་མ་ལུས་སྤྱན་དྲངས་ཏེ། དབྱེར་མེད་ཐིམ་པས་སྐྱབས་
གསུམ་འདུས་པའི་དངོས། ། དྲན་པའི་གདུང་སེལ་མགོན་སྐྱབས་དམ་པར་གྱུར། ། ངག་གི་
དབང་ཕྱུག་འཇམ་མགོན་ཙོང་ཁ་བའི། ། མདོ་སྔགས་ཆོས་ཚུལ་འཛིན་ཅིང་འཕེལ་མཛད་
པའི། ། ལུང་རྟོགས་ཡོན་ཏན་གཏེར་གྱུར་དགེ་བའི་བཤེས། ། རྡོ་རྗེ་འཆང་དབང་བླ་མར་
ཕྱག་འཚལ་ལོ། ། དངོས་བཤམས་ཡིད་སྤྲུལ་ཀུན་བཟང་མཆོད་སྤྲིན་འབུལ། ། བཅས་དང་
རང་བཞིན་ཉེས་ལྟུང་མཐའ་དག་བཤགས། ། གསང་གསུམ་རྣམ་ཐར་མཛད་པར་རྗེས་ཡི་
རང་། ། སྲིད་མཐར་མི་གཡོ་ཆོས་ཀྱི་འཁོར་ལོ་བསྐོར། ། འདིས་མཚོན་དགེ་ཚོགས་སྐྱེ་བའི་
ཕྲེང་བ་རུ། ། ཁྱོད་མཉེས་ཁོ་ན་བསྒྲུབ་པའི་རྒྱུ་རུ་བསྔོ། མཎྜལ་རྒྱས་བསྡུས་ཅི་རིགས་ཕུལ། སྐྱབས་
གནས་ཀུན་འདུས་བླ་མ་རིན་པོ་ཆེའི། ། ཐུགས་རྗེའི་བདུད་རྩིས་བདག་གཞན་འགྲོ་ཀུན་
གྱི། ། སྡིག་སྒྲུབ་བག་ཆགས་བཅས་པ་དྲུངས་ཕྱུང་སྟེ། ། ཟབ་རྒྱས་ལམ་རྟོགས་སྐྱེ་བར་བྱིན་
གྱིས་རློབས། རློབས། ། ། སྡོམ་གསུམ་ཚུལ་ཁྲིམས་དག་པས་གཞི་བཟུང་སྟེ། ། འདི་ཕྱིའི་སྲིད་འབྱོར་
ཀུན་ལ་ཞེན་ལོག་ཅིང་། ། རང་བདེ་འདོད་དང་མཚན་འཛིན་དྲུངས་འབྱིན་པའི། ། བྱང་
ཆུབ་སེམས་གཉིས་འབྱོངས་པར྾། ། དབང་གིས་རྒྱུད་སྨིན་དམ་ཚིག་སྲོག་བཞིན་སྲུངས
སྲིད་པའི་གནས་སྐབས་སྐུ་གསུམ་ངོ་བོ་རུ། ། ཚེ་འདིར་སྒྱུར་བྱེད་སྨིན་གྲོལ་མྱུར་ལམ་གྱི། །
ཉམས་རྟོགས་མཐའ་རུ་ཕྱིན་པར྾། ། གལ་ཏེ་ཚེ་འདིར་ལམ་སྣ་མ་ཟིན་ན། ། སྐྱེ་བར་
མཆོག་བཤེས་དང་མི་འབྲལ་ཞིང་། ། བཀའ་བཞིན་བསྒྲུབ་པའི་མཆོད་པ་རྟག་ཕུལ་བ ་བས། །
བྱིན་རླབས་བདུད་རྩི་སྙིང་ལ་སིམ་གྱུར་ཏེ། ། འཕྲལ་ཡུན་ལེགས་ཚོགས་ལྷུན་གྱིས་གྲུབ་
གྱུར་ཅིག ། ཨོཾ་ཨཱཿགུ་རུ་བཛྲ་དྷ་ར་ཝ་ཀིནྟྲ་དྷརྨ་ཝདྷ་སིདྡྷི་ཧཱུཾ་ཧཱུཾ། ཞེས་མཚན་སྔགས་ཀྱི་བཟླས་པ་
ཅི་འགྲུབ་བྱས་ལ། དེ་ལྟར་ཤུགས་དྲག་གསོལ་བ་བཏབ་པའི་མཐུས། ། བླ་མའི་སྐུ་གསུང་ཐུགས་
ཀྱི་གནས་རྣམས་ལས། ། ཞེས་སོགས་བརྗོད་ལ། ཏིང་ངེ་འཛིན་གྱི་དབང་བཞི་བླངས། མཐར། དཔལ་ལྡན་
རྩ་བའི་བླ་མ་རིན་པོ་ཆེ། ། སོགས་བརྗོད་དེ་བླ་མ་སྙིང་དབུས་སུ་སྤྱན་དྲངས་ཏེ་རང་སེམས་དང་དབྱེར་མེད་
དུ་མོས་ལ། དེང་བརྩམས་མ་སོགས་བྱ་ཞིང་བསྔོ་སྨོན་གྱི་རྒྱས་གདབ་ཅིང་། སྤྱོད་ལམ་ཀུན་ཏུ་བླ་མའི་སྣང་བ་དང་
ངས། །
269

བླ་མའི་རྣལ་འབྱོར་གྱི་སྐོར།
མི་འབྲལ་བར་དོན་ལྡན་དུ་བྱའོ། ། ཞེས་པ་འདི་ནི། རང་གཞན་ཀུན་ལ་ཕན་ཕྱིར་བླ་མ་མཆོག་གི་བཀའ་འབངས་
ཐ་ཤལ། ༧ རོང་པོ་ཆོས་རྗེའི་སྤྲུལ་མིང་བས་བྲིས་པའོ། །
270

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ག༽